Държавен вестник, бр. 28, 2024 г., стр. 58

СТР.  58	
Д Ъ Р Ж А В Е Н  В Е С Т Н И К 	
БРОЙ  28
3. срок за прилагане на временната схема 
на достъп, който не може да бъде по-дълъг 
от срока за извършване на разширението или 
реконструкцията на електропреносната мрежа;
4. присъединената мощност на обекта, за 
която ще се прилага временната схема на 
достъп;
5. условия за временно ограничаване на 
снабдяването с електрическа енергия;
6. гаранция за обезпечаване на задъл-
женията по договора за присъединяване, 
включително за изпълнение на задължени-
ята по изпълнение на постоянната схема за 
присъединяване;
7. вещни права върху съоръженията, които 
следва да бъдат изградени във връзка с при-
съединяването при временна схема;
8. дейности по извеждане на временната 
схема на достъп при преминаване към посто-
янната договорена схема.
(5) В случай че в срок от 6 месеца от полу-
чаването на допълнителното споразумение по 
ал. 3 то не бъде подписано от заявителя, този 
заявител не може да поиска отново присъеди-
няване при временна схема на същия обект.
(6) Когато конкретното техническо реше-
ние, съдържащо се в допълнителното спора-
зумение по ал. 3, е приложимо по отношение 
на повече от един обект, за които са подадени 
искания по ал. 1 за присъединяване при вре-
менна схема, операторът на електропреносната 
мрежа е длъжен да предложи допълнително 
споразумение към договора за присъединяване 
на лицето, чието искане е постъпило първо.
(7) В случай че в срока по ал. 5 заявителят 
откаже да сключи допълнителното споразуме-
ние по ал. 3, операторът на електропреносната 
мрежа предлага допълнително споразумение 
към предварителния договор/договора за при-
съединяване на лицето, подало следващото 
по поредност искане за присъединяване при 
временна схема на достъп съгласно регистъра 
по ал. 2.
(8) Всички разходи, свързани с реализацията 
на временната схема на достъп на обекта, са 
за сметка на заявителя.
Чл. 61. (1) Договорът за присъединяване 
към електрическата мрежа се прекратява след 
изпълнение на задълженията по него и пред-
ставяне на документи за въвеждане в експло-
атация на съоръженията за присъединяване и 
на обекта за производство, когато издаването 
им е задължително съгласно разпоредбите на 
Закона за устройство на територията.
(2) Техническите параметри и условия от 
договора за присъединяване, при които е 
присъединен обектът, запазват действието си 
и в договорите за достъп и пренос.
(3) Когато схемата на присъединяване на 
обекта отговаря на критерий n-1 или по-висок, 
операторът на електропреносната мрежа не 
заплаща цена за достъп и за пренос до/през 
съоръженията на собственика на обекта.
(4) В случаите по чл. 60 с прекратяване на 
договора за присъединяване се прекратява и 
договорът за достъп при временна схема на 
достъп.
Раздел III
Проектиране и изграждане на съоръженията 
за присъединяване
Чл. 62. (1) След сключване на договор за 
присъединяване мрежовият оператор изготвя 
и съгласува работните проекти за изграждане 
на съоръженията за присъединяване.
(2) Мрежовият оператор съгласува работ-
ните проекти по ал. 1 с лицето, с което е 
сключен договорът за присъединяване, по 
отношение на:
1. мястото на присъединяване;
2. разположението и вида на съоръженията 
на територията на обекта и свързаните с тях 
сервитутни зони;
3. границата на собственост на електричес-
ките съоръжения;
4. етапите и сроковете за изграждане.
(3) Съответният мрежови оператор започва 
изграждането на съоръженията за присъеди-
няване след:
1. прехвърляне на собствеността или 
учредяване право на строеж в случаите по 
чл. 53, ал. 1;
2. учредяване на сервитутни права от соб-
ствениците на съответните имоти или въз-
никването на тези права по силата на закон.
(4) Мрежовият оператор изгражда съоръ-
женията за присъединяване в договорените 
срокове и етапи и осигурява тяхното въвеж-
дане в експлоатация по реда на Закона за 
устройство на територията.
(5) Разходите по ал. 1 и 4 са за сметка 
на мрежовия оператор в случаите, когато 
присъединителните съоръжения са негова 
собственост и са елементи на съответната 
електрическа мрежа, с изключение на слу-
чаите, когато съгласно наредбата по чл. 36, 
ал. 3 от Закона за енергетиката цените за 
присъединяване са индивидуални.
(6) Лицето, с което се сключва договорът за 
присъединяване, може да поеме задължение за:
1. проектирането на съоръженията за при-
съединяване по ал. 1;
2. предоставяне на мрежовия оператор за 
съгласуване на инвестиционен проект или про-
екти по т. 1 за присъединителните съоръжения 
в съответствие с изискванията на Закона за 
устройство на територията; предоставените 
проекти се разглеждат и съгласуват по реда 
на чл. 59, ал. 3 и 4;
3. изпълнение на определен вид строителни 
и монтажни работи по присъединяването по 
работния проект по ал. 1;
4. изграждане на съоръженията по ал. 1;